Tässä ohjelmassa:
Rukouslistallani Jumalalle oli elokuva, josta nigerialaisena voisin olla ylpeä,-
jättimenestys, jossa Afrikka näyttäytyisi parhaimmillaan.
Kun Musta pantteri sitten tuli ulos, tajusin että se on tässä.
Hei ja tervetuloa katsomaan ohjelmaa. Olen Muyiwa.
Kiitos, että olet seuranani. Kattaus on aivan mahtava.
Olen innoissani Sope Alukon haastattelusta.
Hän näytteli Marvelin menestys- elokuvissa Musta pantteri ja Venom.
Hänen tiensä elokuvanäyttelijäksi on kiehtova.
Sitä ennen kuitenkin James ja Tryphena Richardsonista.
Heidän kotinsa oli kuin sotatoimialuetta.
Taloudelliset haasteet aiheuttivat usein riitoja.
Vähitellen ne pahenivat ja muuttuivat väkivaltaisiksi.
Pidin hänestä heti, koska hän näytti tietävän mitä tahtoo.
Hänelle oli selvää mihin pyrki.
25 avioliittovuoden jälkeenkin pari on innoissaan ensitreffeistä.
He muistelevat rakkaustarinansa alkua.
Rakastuin häneen, koska hän etsi Jumalaa, ja se miellytti minua.
James kosi uudenvuodenaaton jumalanpalveluksessa.
He avioituivat v. 1993 suurin toivein.
Kiireinen elämä synnytti kuitenkin haasteita.
Aika meni työhön, arjen pyörittämiseen ja lasten hoitoon.
Ei ollut yhteistä aikaa tai harrastuksia kuten ennen avioliittoa.
Avioliittomme alkoi kärsiä tästä.
Talous oli tiukoilla, ja alkuun se oli Tryphenan hartioilla.
Hänen kampaamonsa menestyi, mutta Jamesin urakointi jäi tavoitteista.
Olin ylpeä. En halunnut duunariksi vaan urakoida lattioita.
Hän kehotti minua etsimään muuta työtä.
Tähän vastasin, että minähän raadan aamusta iltaan.
Se ei kuitenkaan riittänyt.
Haukuin, että hän on laiska eikä seurakunnassa kukaan tunne häntä.
Aikaa myöden riitely rahasta lisääntyi.
Pohjakosketus tuli vuonna 2011.
Pyysin häntä maksamaan talomaksuja.
Hän lupautui, mutta otti rahan tililtäni eikä yhtään omaltaan.
Heitin hänelle shekkivihon ja sanoin, että tässä on jumalasi.
Tartuin hääkuviimme ja aloin repiä niitä. Näin meille kävisi.
James otti sytyttimen ja alkoi polttaa kuvia.
Hain keittiöstä veitsiä ja sanoin tappavani hänet.
Kun yritin saada veitset pois häneltä, hän viilsi käteeni.
Silloin oli jo soitettu hätänumeroon.
En ollut koskaan saanut sakkoja. Tein työtä lasten kanssa.
Omistin kauneussalongin. Nyt avioliittoni oli hajonnut.
Tryphena pidätettiin ja pääsi vapaaksi edellyttäen, -
että menisi terapiaan ja Jamesin kanssa avioliittoneuvontaan.
Pastori suositteli seurakunnan 16 viikon ohjelmaa.
Kun aloitimme neuvonnan, keskityin ensin itseeni; -
kuinka olla parempi aviomies ja lasteni isä.
Vähitellen he alkoivat avautua toisilleen.
Olin hyvin passiivinen. Annoin muiden käyttää minua hyväkseen.
Itsekunnioitukseni oli huono.
Olin kova. Kaipasin kuitenkin huolenpitoa, hän taas rohkaisua.
Ohjelma uudisti heidän rakkautensa ja sitoutumisensa avioliittoon.
Eheytyminen käynnistyi, kun annoin hänelle anteeksi ja hän minulle.
Jumala alkoi korjata meitä ja avioliittoamme.
Vaihdoin työpaikkaa ja rupesin perheenpäänä ottamaan vastuuta.
Tämä auttoi Tryphenaa vapautumaan paineista.
Vaikeuksien voittaminen teki avioparin suhteesta vahvan.
Nyt he tekevät palvelutyötä ja puhuvat avioparien haasteista.
Emme anna asioiden kasautua, vaan puhumme erimielisyyksistä heti.
Me puhumme ihan kaikesta. Toisen kohtaaminen vaatii rehellisyyttä.
Rukous ja päivittäinen antautuminen Jumalalle ovat tärkeimpiä asioita.
Kirjassaan "Marriage Reloaded" he kertovat mitä ovat oppineet.
Kolmen ihanan tyttäremme unelmien toteutuminen on suurin ilonaiheeni.
Iloitsen vaimoni työstä ja yhteisistä suunnitelmistamme.
Jokainen päivä on täynnä rakkautta. - Ystävänpäivä on joka päivä.
Olen innoissani joka aamu, kun herään ja näen hänet.
Jumalalle kiitos, että Hän piti timanttini ja helmeni tallessa.
Kolmisäikeinen lanka ei katkea helposti.
Emme olisi selvinneet ilman Jumalaa.
Pidän ajatuksesta Jumalasta avioliiton kolmantena säikeenä.
Ilman Häntä avioliitto ei olisi kestänyt.
Ota Jumala elämäsi keskiöön, niin Hän tulee säikeeksi avioliittoosi.
Suhde Jeesukseen on elämäsi tärkein suhde.
Ilmestyskirjan luvun 3:20 sanoin: "Minä seison ovella ja kolkutan.
Jos joku kuulee minun ääneni ja avaa oven, -
minä tulen hänen luokseen, ja me aterioimme yhdessä,..."
Juuri nyt kun katsot tätä ohjelmaa, Jeesus kolkuttaa sydämesi ovelle.
Avaa Hänelle sydämesi ovi.
Tee se rukoilemalla kanssani. Rukoillaan seuraavin sanoin:
Herra Jeesus, kiitos että kuolit puolestani. Tunnustan syntisyyteni.
Kuulen, että kolkutat sydämeni ovelle päästäksesi sisälle.
Tule sisälle ja tee minusta uusi ihminen.
Haluan, että sinusta tulee elämäni keskipiste. Anna uusi alku.
Aamen.
Pyytäkää Herraa avioliittoonne rukoilemalla kuten äsken teimme.
Etsikää apua ja sitoutukaa ongelmien ratkaisemiseen.
Tryphenan sanoin, älkää heittäkö pois helmiä ja timantteja.
Katkon jälkeen Sope Aluko kertoo vaiheistaan elokuvanäyttelijäksi.
En tiennyt mikä minua odotti, en että minun piti aloittaa alusta.
Matka vaati nöyryyttä, kuin vaihtoa 1. luokasta rahtitavaraksi.
Käytin kaikki säästöni elääkseni. Sukulaiseni nauroivat minulle.
"Minä olen tullut valkeudeksi maailmaan, -
ettei yksikään, joka minuun uskoo, jäisi pimeyteen.
Ja jos joku kuulee minun sanani eikä niitä noudata, -
niin häntä en minä tuomitse; -
sillä en minä ole tullut maailmaa tuomitsemaan, -
vaan pelastamaan maailman." Joh. 12:46,47
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Nigerialaistaustainen Sope Aluko sai elämänsä tilaisuuden -
saatuaan Shamanin roolin Marvelin hittielokuvassa Musta pantteri.
Hänen vaiheisiinsa elokuva- kankaalle sisältyi kuitenkin -
sydänsurua, turhautumista ja perhettä repiviä riitoja.
Tässä on keskustelun ensimmäinen osa.
Kouluttauduit, olit työssä yritys- maailmassa ja elämäsi oli vakaata.
Ei tarvinnut matkustaa yölennoilla Kaliforniaan koe-esiintymisiin, -
joiden tulos oli epävarma.
Hoidit työsi ja ansaitsit hyvin. Päätit kuitenkin luopua työstäsi.
Miten sait rohkeuden vaihtaa varman uran näyttelemiseen, ja -
kuinka paljon uskosi vaikutti päätökseen?
Olin halunnut näyttelijäksi lapsesta lähtien.
Ihmiset sanovat näin usein, mutta halusin aina näytellä.
Sisäoppilaitoksessa valitsin kaikki taidekurssit ja -
treenasin eri lajeja ajatellen, että minusta tulisi näyttelijä.
Vanhempani olivat hyvin avoimia ja samalla muodollisia.
Kerran he halusivat kuulla minulta esityksen siitä, -
mitä ajattelen maailmasta ja mitä aion tehdä.
Tein esityksen ja asetuin istumaan vanhempiani vastapäätä.
Sanoin että haluan näyttelijäksi.
He katsoivat toisiaan ja sanoivat, että tämäkö meidän piti kuulla?
Huijaatko meitä? He purskahtivat nauruun.
He nauroivat minulle päin naamaa. Se satutti.
Aidosti luulin heidän ymmärtävän, että halusin vain näytellä.
He sen sijaan toivoivat turvallista ammattia, jossa voisin edetä.
He sanoivat haluavansa tyttäriensä selviävän heidän kuoltuaan.
Ymmärsin heitä. He rakastivat meitä.
Kun olin saanut maisterintutkinnon suoritetuksi, isäni kuoli.
Hän oli kallioni ja kompassini, ja todella rakastin häntä.
Puhutaan isän tytöistä. Olin sellainen, kuten sisaruksenikin.
Olin järkyttynyt. Pian tämän jälkeen äitini sairastui ja kuoli.
Sanoin Jumalalle, että olen tehnyt sen mitä minulta pyydettiin.
Olen suorittanut kaksi tutkintoa, mennyt naimisiin ja saanut lapsia.
Nyt haluan tehdä, mitä minä haluan.
Muistan olleeni elokuvissa, kun jo oli selvää, että äiti menehtyisi.
Itseämme piristääksemme menimme keskiyöllä elokuviin Atlantassa.
Elokuva oli Epäilys.
Se ei todellakaan ole iloisimpia elokuvia.
Istuimme siis elokuvateatterissa. Katseeni nauliutui Viola Davisiin.
Tämä oli kauan ennen kuin hänestä tuli tähti.
Odota hetki. Tämä siis tapahtui kauan ennen, -
vuosia ennen, Kuinka välttyä murhasyytteeltä -draamasarjaa.
Kun näin hänet elokuvakankaalla, kuulin kuiskauksen "sinun aikasi".
Kuulin äänen kirjaimellisesti.
Sanoin, että Herra hänhän on tumma kuten minä, ja hän on mahtava.
Olin haltioissani. Hän oli poissa kankaalta vain 13 minuutin ajan.
Korvissani soi "nyt on aika".
Jollakulla voi olla unelma kuten sinulla, -
kenties jostain ihan muusta kuin näyttelemisestä, -
mutta hän ajattelee, että on myöhäistä aloittaa jotain uutta.
Kuinka vanha olit ja miten syvällä muussa tekemisessäsi?
Näytteleminen kai pitäisi aloittaa nuorena. Minkäikäinen olit?
Olin 40-vuotias, keski-ikäinen. - Aloitit silloin nollasta.
Minulla ei ollut mitään käsitystä tulevasta.
Olin vain saanut vahvistuksen, että alkaisin tehdä mitä halusin.
Äitini kuolinvuoteella pyysin häntä kertomaan Jumalalle taivaassa, -
että haluan näyttelijäksi. Kun kuulin äänen, olin varma.
En tiennyt mitä oli edessäni, että oli aloitusruudussa.
Se vaati nöyryyttä. Pudotus oli kuin 1. luokasta rahtitavaraksi.
Käytin kaikki säästöni.
Perheeni, sisareni, aviomieheni ja kaikki muut pitivät minua hulluna.
He ajattelivat, että se johtui surusta, ja antoivat minulle aikaa.
Kului vuosi, kaksi, kolme, neljä enkä ollut luopunut.
Avioliittoni alkoi olla vaarassa, ja minulta vaadittiin päätöksiä.
Aina kun rukoilin polvillani, pyysin Herralta, -
että jos ajatukseni ei ole Häneltä, Hän muuttaisi mieleni.
Olin paineen alla. Myös lapset kokivat stressiä.
He vaativat, että isä ja äiti lopettavat riitelyn.
Rehellisesti sanottuna tilanne oli huono.
Sain työtilaisuuksia ja pääsin pieniin rooleihin.
Ne eivät ratkaisseet ongelmaa, mutta Herra rohkaisi niiden kautta.
Näin on ollut aina. Elämäni on ollut matkaa Jumalan kanssa.
Matka jatkuu Mustan pantterin jälkeenkin.
Kun valmistauduin ja katsoin haastattelujasi, ymmärsin, -
Musta pantteri -elokuvaroolisi -
toi sinut ja miehesi lähtöpisteeseen. Ympyrä sulkeutui.
Katsoitte toisianne ja sanoitte: juuri näin.
Unelmani toteutui. Me molemmat itkimme ensi-illassa.
Roolin saaminen ja ensi-ilta olivat jo jotain.
Rukouslistallani Jumalalle oli ollut elokuva, -
josta nigerialaisena voisin olla ylpeä, -
jättimenestys, jossa Afrikka näyttäytyisi parhaimmillaan.
Tämä oli ollut pyyntöni.
Musta pantteri oli rukousvastaus. Olin innoissani.
Olin ollut ehdolla viiteen rooliin peräjälkeen.
Joku voi olla samassa tilanteessa kuin sinä, uskoa unelmaansa, -
mutta saada osakseen naurua.
Mitä nyt jälkeenpäin olisit sanonut itsellesi ja sanot samalla heille?
Kehotan viemään asian Jumalalle.
Jos asia on Hänen suunnitelmissaan, Hän löytää keinon.
Monesti voi tuntua, että Hän ei vastaa rukoukseen, -
mutta kun pyytää, että Hänen tahtonsa toteutuisi, saa merkin.
Herkistä itsesi kuulemaan.
Katkon jälkeen Sope kertoo Mustan pantterin kuvauksista ja -
muistelee edesmennyttä näyttelijää Chadwick Bosemania.
Chadwickista ei voi sanoa liikaa hyvää.
Kenen tahansa kuolema koskettaa, -
mutta hän oli musta pantteri ja veli, jonka kuolemaa suremme.
Monet ovat tilanteiden ja riippu- vuuksien kahleissa haluamattaan.
On olemassa ulospääsytie.
"Sillä Herra on Henki, ja missä Herran Henki on, siinä on vapaus."
Ennen katkoa Sope Aluko kertoi tiestään näyttelijäksi.
Jatkamme keskustelua.
Puhutaan Mustan pantterin kuvauksista.
Olet sanonut haastatteluissa, että tuntu oli joskus kuin kirkossa.
Millaista se oli? Puhkesitteko laulamaan, -
ottiko Angela Bassett taskustaan Raamatun ja luki? Kerro.
Oli tilanteita, joissa Pyhä Henki oli käsittämättömästi läsnä.
Esimerkiksi kun kameroiden suunta piti kääntää soturi-kohtauksessa.
Odotettiin, että tauko loppuisi. Yhtäkkiä kuului rummutusta.
Kaikki alkoivat liikehtiä ja huojua, ja sitten aloimme laulaa.
Se oli käsittämätöntä.
Rukoilitko silloin nopean rukouksen ja -
ajattelit, että tulokset nähdään myöhemmin.
Rukoilin ja sanoin, että "teidän edellänne kulkee Herra" ja -
että "meillä on ihmeitä tekevä Jumala".
Tulin ulos asuntovaunustani, ja -
eräs afroamerikkalainen nainen lauloi "meillä on ihmeitä...".
Hän oli yksi puvustajista. Kysyin mistä hän tunsi laulun -
"seurakuntani nigerialaisilta".
Pyysin Jumalaa ilmestymään. Halusin tietää, että Hän on läsnä.
Hän oli. Hetken päästä Letitia Wright oli palvelemassa jotakuta.
Jumala toimi. Tapahtui todella monia asioita.
Selvästi monet teistä siellä olleista olitte uskovia, -
joilla on Pyhä Henki.
Puhutaan seuraavaksi lyhyesti Chadwick Bosemanista.
Hänen kuolemansa oli järkytys kaikille.
Kertoisitko muistojasi hänestä, ja -
miten hän vaikutti teihin muihin Mustan pantterin näyttelijöihin.
En sano, että Chadwick oli millään lailla mikään jumala, -
mutta Jumala teki työtään hänessä.
Hänellä oli palveleva asenne. Kaikilla on hänestä jokin tarina.
Minä voisin sanoa, että kutsuin häntä afrikkalaiseksi veljekseni.
Hän puolestaan nimitti minua afrikkalaisittain sisarekseen.
Työn ulkopuolella saatoimme jutella, ja hän oli tosi mukava.
Keksin, että hän on nigerialainen, koska hän näytti serkultani.
Hän vastasi, että ei sisareni. Minut tuotiin jostain muualta.
Hän oli lämmin, ystävällinen, nöyrä ja avulias. Hän oli kaikkea.
Hän ei ollut mitenkään täynnä itseään.
Hän piti virttynyttä t-paitaa ja Muhammed Ali -lippistä, -
ei mitään fanituotteita vaan vanhoja ja kuluneita.
Jälkeenpäin ajattelen, että hän oli taistelija, ja -
t-paita ja lippis olivat metafooria hänen taistelulleen.
Hänestä on vaikea käyttää ylisanoja.
Kenen tahansa kuolema murehduttaa, mutta hän oli musta pantteri.
Me suremme veljemme menettämistä.
Puhutaan koronaviruksesta.
Se on iskenyt voimalla AV-alaan.
Ohjelmia ei tehdä, eikä elokuvia tuoda teattereihin.
Minkälaisia tarinoita olet omissa piireissäsi -
kuullut sulkutilan vaikutuksista?
Alallasihan ei ole kyse vain kameroista vaan ihmisistä.
Kerro, mitä olet kuullut rajoitusten ja koronan vaikutuksista.
Miten voimme rukoilla edustamasi yhteisön puolesta?
Halusin näyttelijäksi, koska tahdoin kertoa ihmisille tarinoita.
Ne lisäsivät nuorena ymmärtämystäni ja tietoisuuttani siitä, -
miten ihmisiä voidaan auttaa ja neuvoa.
Jumala siunaa niitä, jotka siunaavat muita. Haluan tuoda siunausta.
On tuskallista, että nyt en pääse tekemään tätä.
Minulla on perhe tukenani, mutta tunnen monia näyttelijöitä, -
jotka elävät palkkapäivästä toiseen ilman muuta tulonlähdettä.
Pyydän rukousta niin TV-, elokuva- kuin teatterialan puolesta, -
ihan jokaisen puolesta työtehtävästä riippumatta.
Rukoillaan, että alan jatkuvuus olisi turvattu ja että -
aiheet ja toimintatavat olisivat hyviä.
Rukoillaan varjelusta pikemminkin kuin rahaa, menestystuotantoja -
tai mitä mittoja sitten onkaan käytössä.
Turvallisuutemme, terveytemme ja hyvinvointimme ovat ensisijaisia.
Olen menettänyt sukulaisiani, ja minulla on surutyö vielä kesken.
Pandemia on todella vakava. Tässä oli rukouspyyntöni.
Tarinat tavoittavat ihmisiä TV:n välityksellä juuri tänä aikana.
On tärkeää, että ohjelmat tuovat kunniaa Jumalalle ja -
että niitä esitetään silloin, kun ne ovat tuoreita.
Tekijät tarvitsevat siunausta ollakseen Jumalan käytössä. - Aamen.
Pandemia on myllertänyt maailman täysin.
Sope mainitsi viruksen uhreista omassa suvussaan ja surutyöstään.
Rukoillaan niiden puolesta, -
joiden rakkaita on kuollut tai joiden unelmat ovat pysähdyksissä.
Sanoin, että "pysähdyksissä", koska luotamme Jumalan ajoitukseen.
Luotamme, että näemme Sopen taas pian elokuvakankaalla.
Isä rukoilemme niiden puolesta, joiden elämä on kuin pysähdyksissä.
Me kiitämme, että "kaikki koituu niiden parhaaksi, -
jotka rakastavat Jumalaa ja jotka hän on...kutsunut omikseen".
Sinun nimessäsi Jeesus. Aamen.
Ohjelma-aikamme on lopussa. Seuraa meitä Facebookissa.
Jos olet saanut ohjelmasta rohkaisua, lähetä viesti ja kerro.
Me kaikki sanomme näkemiin ja Jumalan siunausta.
Seyi Weli laulaa "Voitto (sano kyllä)"
Kun Jeesus sanoo kyllä, kukaan ei voi sanoa ei.
Kun Jeesus nostaa sinut ylös, kukaan ei voi painaa alas.
Kun Jeesus sanoo kyllä, kukaan ei voi sanoa ei.
Kun Isäni nostaa sinut ylös, kukaan ei voi painaa alas.
Kun Jeesus sanoo kyllä, kukaan ei voi sanoa ei.
Kun Jeesus nostaa sinut ylös, kukaan ei voi painaa alas.
Kun Jeesus sanoo kyllä, kukaan ei voi sanoa ei.
Me voitamme. Olemme enemmän kuin voittajia.
Voitamme taistelut. Kuljemme voitosta voittoon.
Me voitamme. Olemme enemmän kuin voittajia.
Voitamme taistelut. Kuljemme voitosta voittoon.
Kun Jeesus antaa rauhan, kukaan ei voi ottaa sitä pois.
Kun Jeesus sanoo kyllä, kukaan ei voi sanoa ei.
Jeesus pystyy raivaamaan tien, kun tie on täysin tukossa.
Kun Jeesus sanoo kyllä, kukaan ei voi sanoa ei.
Me voitamme. Olemme enemmän kuin voittajia.
Voitamme taistelut. Kuljemme voitosta voittoon.
Me voitamme. Olemme enemmän kuin voittajia.
Suomennos: Pirkko Oittinen